**கொடிக்கால் வாலாட்டி** அல்லது வன வாலாட்டி (*Forest Wagtail*)(*டெண்ட்ரோனாந்தசு இண்டிகசு*) என்பது மோடாசிலிடே குடும்பத்தை சார்ந்த வாலாட்டி பறவை சிற்றினமாகும். இது குறிப்பாக காடுகளில் காணப்படும் வளரியல்பு உடையவை ஆகும். இதன் இனப்பெருக்கமானது கிழக்கு ஆசியா, இந்தியா, இந்தோனிசியாவில் நடைபெறுகிறது.

உடலமைப்பு
---------

கொடிக்கால் வாலாட்டியின் உடல் நீளம் சுமார் 17 செ. மீ. ஆகும். உடலின் மேற்பகுதி இடலைப் பழுப்பு நிறத்திலும் கீழ்ப்பகுதி வெளிர் மஞ்சள் தோய்ந்த வெண் நிறத்திலும் காணப்படும். தொண்டையின் கீழ்ப்பகுதியில் பிறை வடிவிலான இரண்டு கருப்புத் திட்டுகளையும் இறக்கைகளில் காணப்படும் இரண்டு வெண்பட்டைகளையும் கொண்டு இதனை அடையாளம் காணலாம்.

உணவும் இனப்பெருக்கமும்
----------------------

வன வாலட்டிகள் இனப்பெருக்கம் செய்யும் பகுதிகளாக கிழக்கு ஆசியா, கொரியாவின் சில பகுதிகள், சீனாவின் சில பகுதிகள் (கன்சு, அன்ஹுய், யுன்னான்) மற்றும் சைபீரியாவின் சில பகுதிகள் உள்ளன. அசாமில் இனப்பெருக்கம் செய்வதாக கூறப்படுவது ஆய்விற்குட்பட்டதாக உள்ளது. இது குளிர்காலத்தில் ஆசியாவின் வெப்பமான பகுதிகளுக்கு இடம்பெயர்கிறது மேலும் இவை அந்தமான் தீவுகள் வழியாக தென்னிந்தியா மற்றும் இலங்கையை அடைவதாகக் கூறப்படுகிறது. இது மாலத்தீவு மற்றும் ஆத்திரேலியாவில் அலைந்து திரிந்ததாக பதிவு செய்யப்பட்டுள்ளது. இவை தனித்தும், சிறு சிறு குழுக்களாகவும், காடுகளில் ஓடும் சிற்றாறுகளை அடுத்துக் காணப்படுகிறது. காட்டில் காணப்படும் புழு பூச்சிகளைப் உண்ணுகிறது.

இதன் அசாதாரண இறகுகள் மற்றும் வாழ்விடத்தைத் தவிர, வன வாலாட்டி இதன் *மோட்டாசில்லா* உறவினர்களிடமிருந்து வேறுபட்டது. இது வாலோடு உடம்பையும் பக்கவாட்டில் அசைக்கும் பழக்கமானது மற்ற வாலாட்டிகளிடமிருந்து (மேலும் கீழும் அசைத்தல்) வேறுபட்டது. 
இதனுடைய சப்பானியப் பெயரான ஜோகோயூரி-செகிரே (=பக்கவாட்டாக-ஆடும் வாலாட்டி) என்பது இந்தப் பழக்கத்தின் அடிப்படையில் உருவாக்கப்பட்டது. இலங்கையில், இவை அடிக்கடி மாட்டுச் சாணத்தில் புழுக்களைத் தேடுவதால், வன வாலாட்டியினை இலங்கையர்கள் *கோமரிட்டா* (=சாணம் பரப்புபவர்) என்று அழைக்கின்றனர்.

இரவில் நாணல்புதர்களிடையே கரும்புக் காடுகளிலும் பிற வாலாட்டிகளோடு சேர்ந்து தங்கும்.

வன வாலாட்டி
வன வாலாட்டி

ஓசை
---

ஆனைமலையில் குளிர்காலத்துல் பதிவு செய்யப்பட்ட ஓசை
வன வானம்பாடி ஒரு ஒற்றை-குறிப்பு அழைப்பைக் கொண்டுள்ளது (**பிங்க் பிங்க்**).

படங்கள்
-------

* முட்டை வடிவம்முட்டை வடிவம்
* ஜான் கெளல்ட் வரைந்த படம், ஆசியப் பறவைகள்ஜான் கெளல்ட் வரைந்த படம், ஆசியப் பறவைகள்
* வன வாலாட்டி புல்வெளியில்வன வாலாட்டி புல்வெளியில்
*

மேற்கோள்கள்
-----------

1. ↑  "*Dendronanthus indicus*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2* (பன்னாட்டு இயற்கைப் பாதுகாப்புச் சங்கம்). 2012.. பார்த்த நாள்: 26 November 2013.
2. 1 2 3  Neufeldt, Irene (1961). "The breeding biology of the Forest Wagtail, *Motacilla indica* Gmelin". *Journal of the Bombay Natural History Society* **58** (3): 559–588. .
3. ↑  Anderson, R.C.; Baldock, M. (2001). "New records of birds from the Maldives, with notes on other species". *Forktail* **17**: 67–73. .
4. ↑  Ali, S.; Ripley, S.D. (1998). *Handbook of the Birds of India and Pakistan. Volume 9* (2nd ). New Delhi: Oxford University Press. பக். 277–280.
5. ↑  Jerdon, T.C. (1863). *The Birds of India*. **2. Part 1**. Calcutta: The Military Orphan Press. பக். 226. .
6. ↑  **தமிழ்நாட்டுப் பறவைகள்** **முனைவர் க.ரத்னம்**-**மெய்யப்பன் பதிப்பகம்** *பக்கம் எண்*:106

வெளி இணைப்புகள்
---------------

விக்கிமீடியா பொதுவகத்தில்,  
 ***Dendronanthus indicus***   
என்பதில் ஊடகங்கள் உள்ளன. 

* Photographs and other media பரணிடப்பட்டது 2016-04-30 at the வந்தவழி இயந்திரம்
* ஓசைப் பதிவுகள்

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q266107
* விக்கியினங்கள்: Dendronanthus indicus
* ADW: Dendronanthus\_indicus
* ARKive: dendronanthus-indicus
* BirdLife: 22718345
* ஈபேர்டு: forwag1
* Euring: 10160
* GBIF: 2490317
* iNaturalist: 14146
* IRMNG: 10217897
* ITIS: 559715
* IUCN: 22718345
* என்.சி.பி.ஐ: 1603858
* Xeno-canto: Dendronanthus-indicus

 |